เรื่องร้องเรียน (ถนน,ร้องเรียน,ความปลอดภัย,ความสะอาด,ป้าย) วันที่ 2023-08-21 03:56:13 — แขวงทุ่งสองห้อง เขตหลักสี่ จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660033092

ขอให้แก้ไขปัญหากรณีพบเห็นบุคคลเร่ร่อน ซึ่งทำให้เกรงกลัวถึงความไม่ปลอดภัย บริเวณ ศาลารอรถโดยสารประจำทาง ด้านหน้าปากซอยวิภาวดีรังสิต 58 ถนนวิภาวดีรังสิต   เขตหลักสี่ กรุงเทพมหานคร จุดสังเกต ด้านหน้าปากซอยฯ จะมีป้ายบอกชื่อหมู่บ้านสุขสรรพ์ และโรงเรียนบางกอกแอดวานซ์ ตั้งอยู่ ลักษณะของศาลารอรถดังกล่าว เป็นหลังคาสีเหลือง บนศาลามีการเขียนคำว่า ศาลากรมทางหลวง แขวงการทางพิเศษกรุงเทพมหานคร เนื่องจากผู้ร้องมักจะพบเห็นบุคคลเร่ร่อน ซึ่งเป็นบุคคลเพศชาย (ไม่ทราบชื่อและนามสกุล) อายุ 40-50 ปี รูปร่างผอม สูงประมาณ 170 เซนติเมตร ผิวดำ ผมรุงรัง ไม่สวมใส่เสื้อ เข้ามาทำการอยู่อาศัยอยู่ภายในศาลารอรถโดยสาร โดยมักจะนำกระเป๋า ถุงขยะ ไม้กวาด ของใช้ส่วนตัว นำผ้ามาตาก นำกรวยยางพลาสติกมาตั้ง สามารถพบเห็นได้ ตลอด 24 ชั่วโมง เป็นประจำทุกวัน และในบางครั้งได้มีบุคคลเร่ร่อนอีก 1 คน เข้ามาอาศัยอยู่ด้วยกัน (ไม่ทราบชื่อ-นามสกุลและไม่สามารถระบุรูปพรรณสัณฐานได้) จากกรณีดังกล่าวทำให้ผู้ร้อง ประชาชน  นักเรียน นักศึกษาที่จะต้องมารอรถโดยสารประจำทางในบริเวณดังกล่าวได้รับความเดือดร้อนเป็นอย่างมาก เพราะไม่มีที่รอรถโดยสารประจำทาง จะต้องลงไปยืนรอรถที่พื้นถนนซึ่งเป็นถนนใหญ่ ทำให้เกรงว่าอาจจะเกิดอันตราย และไม่มีความปลอดภัย พบเห็นมาเป็นระยะเวลาประมาณ 3 เดือน เบื้องต้นแจ้งเรื่องไปที่ฝ่ายเทศกิจ สำนักงานเขตหลักสี่ ซึ่งได้มีเจ้าหน้าที่ลงพื้นที่แล้วในวันที่ 17-18 สิงหาคม 2566 ช่วงเช้า (ไม่ระบุเวลาที่แน่ชัด) แต่พอช่วงบ่ายบุคคลเร่ร่อนก็กลับเข้ามาอาศัยอยู่เช่นเดิม  และทราบมาว่ามีเพื่อนบ้านที่รู้จักติดต่อแจ้งเรื่องไปยังช่องทาง ไลน์ของกรุงเทพมหานคร ชื่อ "TraffyFondue " แต่ก็ยังไม่ได้รับการแก้ไข  จึงประสงค์ให้หน่วยงานที่เกี่ยวข้องดำเนินการแก้ไขปัญหาดังกล่าว เพื่อเป็นการบรรเทาความเดือดร้อนให้แก่ประชาชนในพื้นที่ต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata